Frederik II videregående skole

Frederik II videregående skole er en videregående skole i Fredrikstad i Østfold. Den eies og drives av Østfold fylkeskommune.

Skolen har litt mer enn 1200 elever, og tilbyr utdanningsprogrammene studiespesialisering, idrettsfag og service og samferdsel. I tillegg tilbyr skolen et innføringsår for minoritetsspråklige og en egen IB-linje, (International Baccalaureate), et internasjonalt to-årig utdanningsprogram som erstatter de to siste årene (vg2 og vg3) på studiespesialisering.

Fra og med høsten 2012 startet skolen i tillegg opp to nye tilbud; 4SSSS (4-årig Salg, Service og Sikkerhet med Studiekompetanse) og IBeginners (International Beginners). Det 4-årige tilbudet er per 2020 endret til dobbelkompetanseløpet YSK innen Salg, service og reiseliv

 Historikk 

 Etablering og navngivelse 
Skolen er kalt opp etter den dansk-norske kongen Frederik II, som grunnla Fredrikstad i 1567. Den ble opprettet 1. juli 1997, da de to skolene Frydenberg videregående skole og Christianslund videregående skole ble slått sammen til en.

 Slitasje på bygget og stengt skole 
Bygget er fra 1962 og skolen har lenge vært under behov for restaurering eller nybygging. I desember 2023 ble deler av skolen stengt etter funn av asbest. Måneden etter, i januar 2024 ble skolen igjen stengt. Denne gang var det tunge veggplater fra fasaden som var løse.https://www.nrk.no/ostfold/sikkerhetsrisiko-ved-frederik-ii-videregaende-skole_-1200-elever-rammet-1.16699389

 Rektorer ved Frederik II Videregående skole fra 1997 
Høsten 2016 tiltrådte Leif Rune Østli som skolens rektor.NRK-Østfold om ny rektor Han etterfulgte Jens Nicolaisen i stillingen.Nicolaisen sier opp. Fredriksstad blad.

 1996-2016: Nicolaisen, Jens
 2016-  : Østli, Leif Rune

Frydenberg gymnas
Frydenberg gymnas er en fortsettelse av det tidligere Fredrikstad realskole og gymnas i Fergestedsveien i Fredrikstad, kjent på folkemunne som "Den gule anstalt". Ny skolebygning stod klar i Veumveien i 1962 og en flyttet fra Fergestedet. Frydenberg gymnas er dermed en direkte fortsettelse av Fredriksstad lærde skole som ble opprettet allerede i 1580. Skolen var et interkommunalt samarbeid og tok imot elever fra kommunene fra nedre Glomma-regionen. Ved oppstart hadde skolen 5 klasser: 2 real-, 2 engelsk- og 1 naturfag-klasse. Skolen var meget moderne for sin tid med spesialrom og svømmehall – byens første! I 1978 ble skolen noe ominnredet i forbindelse med ny skolestruktur og den fikk navnet Frydenberg videregående skole fra 1978. Elevene ved denne skolen ble Rødruss.

 rektorer ved Frydenberg gymnas fra 1962 
 1940-69: Nerdrum, Hans Jacob, cand. philol. (1898–1993). Lektor ved skolen fra 1929.
 1969-78: Melbye, John, cand. real. (1911–87). Lektor ved skolen fra 1949.
 1978-87: Jacobsen, Einar, cand. philol. (1917-1995).
 1987-89: Skofterud, Jarl, cand.real. (1937-2008)
 1989-92: Borling, Thorfinn, cand.real (1937)
 1992-97: Stokke, Børre, cand. mag. (1932).

Christianslund videregående skole
Skolen ble etablert i nye lokaler i Merkurveien 2 i 1967. Inntil sammenslåingen med Frydenberg gymnas ga Christianslund videregående skolen en treårig utdanning innen allmennfag og innen handels- og kontorfag, med ca. 800 elever fordelt på 26 klasser. I tillegg drev skolen en utstakt voksenopplæring med kveldskurs.

Christianslund videregående skole ble etablert i 1932 under navnet Fredrikstad handelsskole. Da skolens virksomhet i 1938 ble utvidet til et toårig handelsgymnasium og ettårig studentfagkurs, ble navnet endret til Fredrikstad Handelsgymnasium og Fredrikstad Handelsskole. I 1950 ble skolen et treårig gymnas, og i 1951 ble et sekretærkurs for studenter tilføyd undervisningstilbudet. Helt fra etableringen i 1932 hadde skolen holdt til i den gamle «Pigeskolen» på Cicignon, men i 1967 stod nye skolebygninger klare i Merkurveien. Som følge av omstrukturering i skoleverket fikk skolen nytt navn i 1978. Det nye navnet ble Christianslund videregående skole. På samme tid ble bygningsmassen noe utvidet, blant annet ble gymnastikksalene bygget ut. Avgangselevene ved denne skolen ble blåruss.

I 1978 ble bygningsmassen nok en gang noe utvidet, grunnet nye krav.

 Bestyrer, direktør og rektorer ved Christianslund 
Skolens øverste leder bar tittelen «Bestyrer» frem til 1938, «direktør» 1938-77 og til slutt «rektor».

 1932-38: Bøhn, Mads (1896–1964), diplomhandelslærer (Tyskland), fra 1938 overlærer ved Oslo handelsgymnasium
 1938-49: Klinkenberg, Trygve (1907–79), sosialøkonom Gikk over til Fredriksstad Preserving Co. A/S fra 1949
 1949-54: Groth, Erling (1901–76), sosialøkonom, fra 1954 rektor ved Sandefjord Handelsgymnasium
 1954-81: Eldal, Anders (1911–94), cand. jur.
 1981-86: Øygarden, Sverre (f. 1916), siviløkonom NHH
 1986-  : Gustavson, Terje (f. 1945), cand. real.

 Referanser 

Eksterne lenker
 Skolens nettsted 
 Frederik II på vilbli.no
 International Baccalaureate på Frederik II videregående skole

Kategori:Videregående skoler i Østfold
Kategori:Skoler i Fredrikstad
Kategori:Skoler i Norge navngitt etter personer
Kategori:Utdanningsinstitusjoner etablert i 1997